༄༅། །བསམ་གཏན་དར་རྒྱས་གླིང་གི་བཅའ་
ཡིག་ཚངས་སྤྱོད་དཔལ་གྱི་དུམ་བུའི་
དྲི་བསུང་ཞེས་བྱ་བ་
བཞུགས་སོ། །
321

༄ །ཁ་སྒོ་ཕན་པ།
añaཀཊཿརྐཊེl
༄༅། །པུཎྱེཛཡསཱརཛཏ༎
༄༅། །བསོད་ནམས་ཆུ་མཚོ་ལས་འཁྲུངས་ཤིང༌། །
angulaa-al
ཏྲིགུཧྱསྱསིཏཔྲབྷི།
གསང་བ་གསུམ་གྱི་འོད་དཀར་ཅན། །
322

༄ཁ་སྒོ་ཕན་པ།
༄༅༎ །མུནིནྡྲབྷཥཙནྡྲསྱ༎
༅། །ཐུབ་དབང་སྨྲ་བའི་ཟླ་བ་ཡི། །
gduullag
ཨུཏྟམེནཔལནྟུབྷཱ
སྣང་བ་དམ་པས་སྐྱོངས་གྱུར་ཅིག །
323

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
༄༅། །རྣམ་འདྲེན་རྒྱལ་བའི་ཡེ་ཤེས་རང་འོད་དྷཱིཿཡིག་
དམར་སེར་མདངས་ཆགས་པ། །
མཚན་དཔེའི་ལང་ཚོར་རབ་བཞད་རྟ་བདུན་བདག་པོ་
འབུམ་གྱི་དཔལ་འབར་ཞིང་། །
དྲན་པས་བློ་ཡི་པདྨོ་རྒྱས་བྱེད་འཇམ་དཔལ་
རྡོ་རྗེ་ངུར་སྨྲིག་གར། །
སྒྱུར་མཛད་བློ་བཟང་གྲགས་དཀར་བ་དན་གཡོ་བའི་
ཞབས་པད་སྤྱི་བོས་མཆོད། །
བསམ་པ་ལས་འདས་སེམས་ཀྱི་རྡོ་རྗེའི་གར། །
གཏན་བདེའི་བྱང་ཆེན་སྙིང་པོར་དར་བའི་དཔྱིད། །
མཆོག་ཏུ་རྒྱས་བྱེད་གསང་ཆེན་རིག་འཛིན་སྡེའི། །
གླིང་འདིའི་ཁྲིམས་སུ་བཅའ་བའི་རིམ་པ་སྤེལ། །
ཞེས་ཤིས་བརྗོད་ཕྱག་བྱ་དངོས་པོ་ངེས་བསྟན་གསུམ་གྱི་ཚིགས་སུ་བཅད་པ་
ཆོས་དུང་སྐྱེ་བ་ལྔ་པའི་སྒྲ་སྐད་ཀྱིས་མདུན་བསུས་ཏེ། སྐབས་སུ་གླེང་བར་བྱ་བ་
དེ་ཡང
ཡང་སོ་སོར་ཐར་བའི་མདོ་ལས། སྙན་པའི་བ་དན་འཇིག་རྟེན་གསུམ་ན་
གྲགས། །དམ་པའི་ཆོས་སྒྲ་སེངྒེའི་སྒྲ་སྒྲོག་པ། །ཐམས་ཅད་མཁྱེན་པ་དཀོན་མཆོག་
མཛོད་བརྙེས་པའི། །ཞབས་ལ་ཚངས་དབང་གཙུག་གི་ནོར་བུས་གཏུགས། །ཞེས་
གསུངས་པ་ལྟར། སྙན་པའི་བ་དན་ས་འོག་ས་སྟེང་ས་བླའི་འཇིག་རྟེན་གསུམ་ན་
རྣམ་པར་གཡོ་བ་གང་གིས་སྐལ་ལྡན་གྱི་གདུལ་བྱ་རྣམས་ལ་བརྗོད་བྱའི་ཁྱད་པར་
བསླབ་པ་གསུམ་དང་ལྡན་ཞིང་། ལྟ་བའི་ཁྱད་པར་ཕྱག་རྒྱ་གསུམ་དང་ལྡན་པ།
ངོ་བོའི་ཁྱད་པར་ཐོག་མཐའ་བར་གསུམ་དུ་དགེ་བའི་བསྟན་པ་དམ་པའི་ཆོས་ཀྱི་
མི་འཇིགས་སེངྒེའི་སྒྲ་སྐད་ཀྱིས་སྨྲ་བ་ངན་པའི་ཚོགས་རྣམས་ཟིལ་གྱིས་གནོན་པ།
324

བསམ་གཏན་དར་རྒྱས་གླིང་གི་བཅའ་ཡིག་བཞུགས།
ཇི་ལྟ་ཇི་སྙེད་ཀྱི་ཤེས་བྱའི་དཀྱིལ་འཁོར་མ་ལུས་པ་སྒྲིབ་མེད་ཡེ་ཤེས་ཀྱི་ཆགས་་
ཐོགས་མེད་པར་གཟིགས་པ་དཀོན་མཆོག་གསུམ་འདུས་ཀྱི་ངོ་བོ་གསང་གསུམ་་་་་
མི་ཟད་པའི་རྒྱན་གྱི་འཁོར་ལོའི་མཛོད་བརྙེས་པ་རྒྱལ་བ་མཉམ་མེད་ཤཱཀྱའི་རྒྱལ་་
བོ་ཚངས་པ་དབང་བོ་ལ་སོགས་བའི་འཇིག་རྟེན་དྲེགས་ལྡན་ཡོངས་ཀྱི་ཅོད་པཎ་་
ནོར་བུས་ཞབས་ཟུང་བཀྲ་ཤིས་ཀྱི་པདྨོར་གུས་པས་བཏུད་པ་དེ་ཉིད་ཀྱིས་གསུང་་
རབ་མཐའ་དག་གི་གནད་དོན་བསྡུས་པ་སྐལ་བ་དང་ལྡན་པའི་གདུལ་བྱ་སངས་་
རྒྱས་ཀྱི་སར་འཁྲིད་པའི་གདམས་པའི་མཆོག་སྙིང་པོར་དྲིལ་བ། རྒྱ་གར་འཕགས་
པའི་ཡུལ་གྱི་པཎྚི་ཏ་དང་གྲུབ་པའི་དབང་ཕྱུག་རྣམས་ལ་རིམ་པར་བརྒྱུད་པའི་
མན་ངག མཉམ་མེད་རྒྱལ་བའི་དབང་བོ་ཙོང་ཁ་པ་ཆེན་པོས་མཛད་པའི་ས་
གསུམ་གྱི་སྒྲོན་མེ་གཅིག་པུ་བྱང་ཆུབ་ལམ་གྱི་རིམ་པ་ནས་འབྱུང་བའི་སྐྱེས་བུ་་
གསུམ་གྱི་ལམ་གྱི་རིམ་པས་བློ་སྦྱངས་ཏེ། གསང་ཆེན་རྡོ་རྗེ་ཐེག་པའི་སྨིན་བྱེད་
བསྐྱེད་པའི་རིམ་པ་དང་གྲོལ་བྱེད་རྫོགས་པའི་རིམ་པ་ལ་བརྟེན་ནས་ཁ་སྦྱོར་་་་་་་་
བདུན་ལྡན་རྡོ་རྗེ་འཆང་གི་གོ་འཕང་མངོན་དུ་བྱེད་དགོས་པ་ཡིན་ཏེ། ཆོས་ཀྱི་
རྒྱལ་བོ་ཙོང་ཁ་པ་ཆེན་པོའི་རིང་ལུགས་འདི་ནི་ཕྱི་བསྟན་པའི་རྩ་བ་སོ་སོ་ཐར་
བའི་འདུལ་ཁྲིམས་ཀྱི་རྒྱ་ལས་མི་འདའ་ཞིང༌། ནང་གསང་སྔགས་རྡོ་རྗེ་ཐེག་པའི་
རྣལ་འབྱོར་རྩེ་གཅིག་ཏུ་གཞོལ་བ་ཡིན་ཏེ། རྡོ་རྗེ་ཕྲེང་བ་ལས། ཕྱི་རུ་ཉན་ཐོས་
སྤྱོད་པ་བསྐྱངས། །ནང་དུ་གསང་འདུས་ལ་རབ་དགའ། །ཞེས་གསུངས་པ་ལྟར་རོ།།
ཐོག་མར་མགོན་པོ་ཀླུ་སྒྲུབ་ཀྱིས། ཁྲིམས་ནི་རྒྱུ་དང་མི་རྒྱུའི་ས་བཞིན་དུ། །ཡོན་
ཏན་ཀུན་གྱི་གཞི་རྟེན་ལེགས་པར་གསུངས། །ཞེས་གསུངས་པ་ལྟར། འཇིག་རྟེན་
ན་རྒྱུ་བ་བཅུད་དང་མི་རྒྱུ་བ་སྣོད་ཀྱི་གཞི་རྟེན་ས་གཞི་དགོས་པ་ལྟར། ཡོན་ཏན་
ཐམས་ཅད་ཀྱི་གཞི་རྟེན་ཚུལ་ཁྲིམས་ཀྱི་བསླབ་པ་ཤིན་ཏུ་གལ་ཆེ་བར་བསྔགས་་་་་
པའི་ཕྱིར། ཁྲིམས་ལྡན་འདུས་པའི་སྡེ་བསམ་གཏན་དར་རྒྱས་གླིང་འདི་ཉིད་དུ་
325

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བཞུགས་པའི་རྒན་གཞོན་བར་མ་ཐམས་ཅད་ཀྱི་ཕྱག་ལེན་དུ་བསྟར་རྒྱུའི་ཁྲིམ
སུ་བཅའ་བའི་རིམ་པ་ལ། ཐོག་མར་སྡེ་འདིར་གསར་དུ་འཇུག་པ་པོ་ལྟ་གྲུབ་མི་
གཙང་བ་དང་། ཕྱོགས་གཞན་ནས་གནས་དབྱུང་བྱས་པ་མ་ཡིན་པ་རབ་བྱུང་
གསར་དུ་བྱེད་དགོས་པ་ཞིག་ཡིན་ན་སྡོམ་པ་སྐྱེ་བ་གནས་པ་དང་། གོང་འཕེལ་
དུ་འགྱུར་བའི་བར་ཆད་དང་ལྡན་མི་ལྡན་ལེགས་པར་བརྟགས་ཏེ་རབ་ཏུ་བྱུང་།
རབ་ཏུ་བྱུང་བའི་རྟགས་ཆ་ལུགས་ཀྱང་དགེ་སློང་གི་འཚོ་བའི་ཡོ་བྱད་སྣམ་སྦྱར་་་
བླ་གོས་མཐང་གོས་སོགས་རུང་བ་ཚད་ལྡན། དགེ་ཚུལ་རྣམས་ལ་ཡང་གོས་སོགས་
ཚང་དགོས་ཤིང་། དཔུང་བཟང་གིས་ཞུས་པའི་རྒྱུད་ལས། རྒྱལ་བ་ངས་གསུངས་
སོ་སོ་ཐར་བ་ཡི། །ཚུལ་ཁྲིམས་རྣམ་དག་འདུལ་བ་མ་ལུས་ལས། །སྔགས་པ་ཁྱིམ་
པས་རྟགས་དང་ཆོ་ག་སྤང་། །ལྷག་མ་རྣམས་ནི་ཉམས་སུ་བླང་བར་བྱ། །ཞེས་
གསུངས་པ་ལྟར། གསང་སྔགས་ཀྱི་སྒོ་ནས་གྲོལ་བ་དོན་དུ་གཉེར་བའི་ཁྱིམ་པས་
ཀྱང་རབ་ཏུ་བྱུང་བའི་རྟགས་དང་ལས་ཀྱི་ཆོ་ག་སོགས་དམིགས་བསལ་འགའ་་་་་
ཞིག་མ་གཏོགས། འདུལ་བ་ནས་ཇི་ལྟར་བཅས་པ་བཞིན་བསླབ་དགོས་པར་
གསུངས་ན་གཞན་གྱིས་ལྟ་ཅི་སྨྲས་སོ། །སྡེ་འདིར་ཉམས་བཞེས་སུ་མཛད་པའི་
གསང་བདེ་འཇིགས་གསུམ་གྱི་ཆོ་ག་མགོན་ཆོས་ལྷ་མོ་སོགས་ཀྱི་བསྐང་བ། གཞན་
ཡང་སྨོན་ལམ་ཆོས་སྤྱོད་ཀྱི་རིམ་པ་གང་དགོས་བློ་འཛིན་བྱས་ཏེ་སྒྲ་དག་གསལ་
གསུམ་གྱི་སྒོ་ནས་ཆད་ལྷག་མེད་པར་ཤིན་ཏུ་བྱེད་དགོས། ཚོགས་བརྡ་བཏང་བ་
དང་རྒན་གཞོན་གོ་རིམ་དང་བསྟུན་ཏེ་སྦྲང་མ་ཚང་ལ་འདུ་བ་ལྟར་རྒན་རིམ་་་་་་་
ནས་ཕེབས་པ་མ་གཏོགས། རྐང་མགྱོགས་གྲལ་གཏན་ནས་བྱས་མི་ཆོག གྲལ་དུ་
བཞུགས་པའི་ཚེ་མུ་ཏིག་བསྟར་ལ་བརྒྱུས་པ་ལྟར་འཁོད་ཅིང་། དབུ་ལོ་ཡག་གི་སྙེ་
མ་ལྟ་བུ། མདུན་ནས་རལ་གྲིས་བཅད་པ་ལྟ་བུ། རྒྱབ་ནས་ཨ་ལོང་སྐོར་བ་ལྟ་བུར་
ཚུལ་དང་མཐུན་པར་བཞུགས་པ་ལས་རྩིག་པ་དང་ཀ་བ་སོགས་ལ་བསྙེས་པ །
326

བསམ་གཏན་དར་རྒྱས་གླིང་གི་བཅའ་ཡིག་བཞུགས།
གྲལ་མདུན་རྒྱབ་ཏུ་འཁྱོགས་པོར་བསྒྲིགས་པ་ལྟ་བུ་མིག་ལམ་དུ་མི་མཛེས་པ་དེ་་་་
འདྲ་བྱས་མི་ཆོག ཚོགས་སུ་ལོང་གཏམ་བཞད་གད་འཕྱར་གཡེང་སོགས་སྤངས་
ཏེ་ཞལ་འདོན་ལ་ཐུགས་གཞོལ་བར་མཛད་དགོས། བཟའ་བཏུང་གི་ཚེ་ཧུབ་ཅག་
གི་སྒྲ་སོགས་མི་མཛེས་པའི་རིགས་སྤངས་ཏེ་ལོངས་སྤྱད་ནས་ཆོས་འདུལ་བའི་་་
དགོངས་པ་དང་མཐུན་པར་མཛད། ཞལ་འདོན་གྱི་རིམ་པ་ནི། ཐོག་མར་སྐྱབས་
འགྲོ་རྒྱས་པ། རྗེ་བླ་མའི་རྣལ་འབྱོར་སྔོན་དུ་བཏང་སྟེ། ཟླ་བ་ངོ་རེ་བཞིན་གྱི་ཚེས་
བརྒྱད་ལ་འདིར་བཞུགས་རྣམས་ཀྱི་ཉམས་བཞེས་ཀྱི་གཙོ་བོ་གྲུབ་ཆེན་དྲིལ་བུ་
ཞབས་ཀྱི་ལུགས་དཔལ་འཁོར་ལོ་སྡོམ་པ་ལྷ་ལྔའི་བརྒྱུད་འདེབས་ནས་བཟུང་
ཉེར་བསྡུའི་བར་དལ་བུས་གསུངས་ཤིང༌། བསྙེན་པའི་སྐབས་ཡབ་ཀྱི་རྩ་སྔགས་
ཚར་བདུན། ཡུམ་གྱི་རྩ་སྔགས་ཚར་གསུམ། སྙིང་པོ་གཉིས་བརྒྱ་རྩ་ཉེ་སྙིང་གཉིས་
ཀྱང་ཉེར་གཅིག་ཙམ་རེ་དང༌། འཁོར་གྱི་སྔགས་ཚར་གསུམ་རེ་ཆགས་མེད་དུ་
བཟླ་དགོས། ཚེས་བཅོ་ལྔའི་ཉིན་གསང་བ་འདུས་པའི་ཆོ་ག་ཉེར་ལྔའི་ཉིན་རྡོ་རྗེ་
འཇིགས་བྱེད་ཀྱི་ཆོ་ག་བདག་འཇུག་དང་བཅས་པ། ཉེར་དགུ་ལ་ཆོས་སྲུང་རྣམས་
ཀྱི་བསྐང་གསོ་རྒྱས་པ། ལོ་ལྟར་གྱི་ཟླ་བ་དྲུག་པའི་ཡར་ངོའི་ཚེས་དྲུག་ནས་བཟུང་
བདེ་མཆོག་དྲིལ་བུ་ལྷ་ལྔའི་རྡུལ་ཚོན་གྱི་དཀྱིལ་འཁོར་སྒྲུབ་མཆོད་བྱེད་དགོས་
ཤིང་། དེ་ལ་ཐོག་མར་ཐིག་གདབ་པ་དང༌། ཚོན་བགྱི་བ་སོགས་མཐོང་བ་བརྒྱུད་
པ་ལྟར་ཞིབ་པར་བྱེད་དགོས་ཤིང༌། དེ་དག་གི་ཚུལ་འདི་ནས་གསར་བསྒྲིགས
བགྱིས་པའི་ཡིག་ཆ་ནས་འབྱུང་བ་ལྟར་སླ་ཆོས་སུ་མ་སོང་བ་ཞིག་ཅིས་ཀྱང་བྱེད་་་
དགོས། སྟོན་དུས་ཟླ་བ་དགུ་བའི་ཡར་ཚེས་བཅུ་བདུན་ནས་བཟུང་དཔལ་གསང་
བ་འདུས་པའི་རས་བྲིས་ལ་བརྟེན་པའི་དཀྱིལ་འཁོར་སྒྲུབ་མཆོད་གནང་དགོས་་་་
ཤིང་། དུས་ནམ་གྱི་ཚེའང་སྦྱིན་བདག་སོགས་ཀྱི་ཆེད་དུ་གསང་བདེ་འཇིགས་
གསུམ་ཀུན་རིག་སྨན་བླ་སོགས་གང་དགོས་རྣམས་སོ་སོའི་འདོད་པ་དང་བསྟུན་་་་
327

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཏེ་ཕན་ཐོགས་ངེས་སུ་བྱེད། ཞལ་འདོན་གང་གནང་བའི་ཚེ་དབུ་མཛད་ཀྱིས་དབུ་
བསྐུལ་བ་དང་རྒྱ་མཚོར་རྡོ་འཕངས་པ་ལྟར། དབུས་ནས་མཐར་རིམ་གྱིས་འགྲོ་བ་
དང་། མཇུག་བསྡུ་བའི་ཚེ་མེ་ལོང་ལ་ཧ་བཏབ་པ་ལྟར་མཐའ་ནས་རིམ་གྱིས་ནང་
དུ་སྡུད་པ་དང་བཅས་སྔ་ཆད་ཕྱི་ལུས་སུ་མ་སོང་ཞིང་། སྐད་ཀྱི་གདངས་འདོན་
ལུགས་ཀྱང་འགའ་ཞིག་གིས་ཧ་ཅང་མཐོ་བ་དང༌། འགའ་ཞིག་གིས་དམའ་བ་དེ་
འདྲ་མ་ཡིན་པར་སྐད་ཆེ་ཆུང་ཇི་ལྟར་ཡང་ཐམས་ཅད་མི་གཅིག་གིས་བཏོན་པ་་་
ལྟར་སྙན་ཅིང་བརྗིད་ཆགས་པར་བྱེད། ཚོགས་གྲོལ་བའི་ཚེ་རལ་གྲི་ཤུབས་ནས་
བཏོན་པ་ལྟར་གཞོན་རིམ་ནས་རིམ་གྱིས་གྲོལ་དགོས། ཚོགས་མིན་པའི་རྒྱུན་གྱི་ཚེ་
གསར་བ་རྣམས་དཔེ་འཛིན་སྐྱོར་སྦྱངས། རྒན་པ་རྣམས་ཀྱིས་རང་རང་གི་སློབ་
གཉེར་དང་བསྟུན་པའི་ལམ་རིམ་བློ་སྦྱོང་། བསྐྱེད་རྫོགས་སོགས་ཀྱི་ཉམས་ལེན་ལ་
འདྲིས་པར་བྱེད། རྒྱུན་དུ་རབ་ཏུ་བྱུང་བའི་རྟགས་ཆ་ལུགས་ཚུལ་མཐུན་ལས། ཁ་
དོག་དང་དབྱིབས་མི་རུང་བ་སོགས་གཏན་ནས་མི་གྱོན། དགོན་པའི་གླིང་གསེབ་
ཏུ་བུད་མེད་ཀྱི་རྒྱུ་འགྲུལ་གཏན་ནས་བྱས་མི་ཆོག མཆོད་མཇལ་ལྟ་བུ་དམིགས་
དང་མ་འགྱངས་པར་འགྲོར་འཇུག ཆང་ནི་འཕུང་གྲོལ་ཐམས་ཅད་ཀྱི་རྩ་བ་ཡིན་
བསལ་དགོས་པ་རྣམས་དགེ་བསྐོས་ལ་དགོངས་པ་ཞུས་ཏེ་མཆོད་མཇལ་ཚར་བ་་་
པས་རྩྭ་རྩེ་ཉུག་པ་ཙམ་ཡང་འཐུང་མི་རུང་བར་རྒྱལ་བས་ནན་ཏན་དུ་གསུངས་་་་་
པས་ནང་མཆོད་ལྟ་བུའི་དགོས་པ་ཁྱད་པར་ཅན་མ་གཏོགས་གླིང་གསེབ་ཏུ་ཆང་་
གི་དྲིས་བསྒོས་པའི་སྣོད་ཙམ་ཡང་མི་འཁྱེར། དགོན་པའི་ནང་དུ་བཤས་རྭ་དང་
ཀུ་ཅོ་འདོན་པ་སོགས་མི་བྱེད། རྩ་བཞི་ཆང་དང་བཅས་པ་ལ་མཐོང་ཐོས་དོགས་
གསུམ་བྱུང་ན་གནས་དབྱུང་བྱེད་པ་དང་། གཞན་ཉེས་པ་ཆེ་ཆུང་དང་འཚམས་
པའི་ཆད་ལས་འགེལ། དུས་རྒྱུན་དུ་ཁས་བླངས་པའི་དམ་ཚིག་དང་སྡོམ་པ་ཚུལ་
བཞིན་དུ་བསྲུང་བ་དང་། གཞོན་པས་རྒན་པ་རྣམས་ལ་རྩི་འཇོག་བྱེད་དགོས་པ་
328

བསམ་གཏན་དར་རྒྱས་གླིང་གི་བཅའ་ཡིག་བཞུགས།
སྔོན་འཇིག་རྟེན་ན་དུད་འགྲོ་གཞོན་པས་རྒན་པ་ལ་རྩི་འཇོག་བྱས་པས་བཀྲ་ཤིས་
པ་བྱུང་བའི་གཏམ་རྒྱུད་ལྟར་ཤིན་ཏུ་གལ་ཆེ། དགེ་བསྐོས་ཀྱིས་ཀྱང་ཁྲིམས་གནོན་
གང་ཅིར་བློ་ཕྱོགས་སུ་མ་ལྷུང་བའི་ངོས་ནས་དྲང་བཞག་དང༌། དེ་ལ་དྲག་ཞན་
སུས་ཀྱང་རྩི་འཇོག་བྱས་ཏེ་མགོ་འོག་ཏུ་ལུས་ཆུག་དགོས་ཤིང་། ཟླ་རེ་བཞིན་གྱི་
ཡར་མར་གྱི་གསོ་སྦྱོང་དང་། ལོ་ལྟར་ཟླ་བ་དྲུག་པའི་ཚེས་བཅོ་ལྔར་གསོ་སྦྱོང་
དང་བཅུ་དྲུག་ལ་དབྱར་ཁས་ལེན་ངོས་ནས་དབྱར་ནང་གི་དམ་ཚིག་རྣམས་ཀྱང་་
ཚུལ་བཞིན་དུ་བསྲུང་བ་ལ་འབད།
མདོར་ན་འདིར་བཞུགས་བགྲེས་གཞོན་
མཐའ་དག་གིས་བསྟན་འགྲོའི་དོན་དུ་བསམ་བཞིན་སྤྲུལ་བའི་ཟློས་གར་བསྒྱུར་་་
པའི་བསྟན་འཛིན་དམ་པ་རྣམས་ཀྱི་སྐུ་ཚེ་བསྐལ་བརྒྱར་བརྟན་ཅིང་རྣམ་དཀར་་་
མཛད་འཕྲིན་རྒྱས་པ་དང་། ཁྲིམས་ལྡན་འདུས་པའི་སྡེ་རྣམས་ཐུགས་མཐུན་
ཁྲིམས་གཙང་བཤད་སྒྲུབ་ཀྱི་བྱ་བ་ཡར་ངོའི་ཟླ་ལྟར་འཕེལ་ཞིང་ཡངས་པའི་རྒྱལ་་
ཁམས་སྤྱི་དང་བྱེ་བྲག་ཀུན་ཏུ་མི་མཐུན་པའི་རྒུད་ཚོགས་མིང་ཙམ་ཡང་མི་འབྱུང་
ཞིང་། རྫོགས་ལྡན་དགེ་བཅུའི་དཔལ་ཡོན་ལྷུན་གྱིས་འགྲུབ་པའི་ཆེད་དུ་གོང་ཞུས་
གཉིས་ཀྱི་འདོར་ལེན་ཚུལ་བཞིན་བྱས་ཏེ།
སྟོན་པ་བདེ་བར་གཤེགས་པས་
ལྟར་གྱི་ཉམས་བཞེས་མཐའ་དག་ལྷག་བསམ་རྣམ་པར་དག་པའི་སྒོ་ནས་ལུགས་་་
གསུངས་པའི་དཀར་ནག་གི་ལས་འབྲས་བསླུ་བ་མེད་པ་ལ་ཡིད་ཆེས་ཀྱི་སྒོ་ནས་་་་
འདི་ཕྱིའི་ལེགས་ཚོགས་འབྱུང་བའི་སྒོ་རྣམ་པར་དཀར་བ་ལ་བརྩོན་པར་བྱའོ། །
ཕན་དང་བདེ་བའི་རྩ་ལག་རྒྱལ་བའི་བསྟན། །
མཁའ་ལ་ཉི་ཟླའི་བསྒྲོད་པ་མ་ཆད་པར། །
དེ་སྲིད་དབྱར་གྱི་ཆུ་གཏེར་ཇི་ལྟ་བུར། །
སྐྱེ་དགུའི་དབང་དུ་མི་ཉམས་རྒྱས་གྱུར་ཅིག །
ཅེས་བསམ་ག
་གཏན་དར་རྒྱས་གླིང་གི་བཅའ་ཡིག་ཚངས་སྤྱོད་དཔལ་གྱི་དུམ་བུའི་དྲི་བསུང་ཞེས་བྱ་བ་་་
329

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འདི་ནི། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་རང་ལོ་གྱ་གཉིས་སུ་སོན་སྐབས་བསྒྲིགས་པའི་ཡི་གེ་
པ་ནི་མཛོད་པ་ཆོས་རྗེའི་ཚ་བོ་བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། ། ། །
330